醉眠亭
作者：王觀
朝代：宋

paragraphs: 松陵江畔客，築室從何年。
世俗徒紛紛，不知李子賢。
在彼既不知，不如醉且眠。
聲名衮衮誰知命，醉非愛酒眠非病。
長江渾渾無古今，群山迴合來相映。
呼奴沽酒不可遲，買魚斫鱠煩老妻。
何必紉繩繫飛兔，百年長短空自知。
直將竛虱視天地，冥冥支枕窮四時。
九衢足塵土，朱門多是非。
秋風老蓴鱸，扁舟何日歸。